《山泽居为徐端蒙赋》
明代·溥洽

达士不徇俗，翛然列仙臞。乐天得其趣，且作山泽居。

牵萝北乾下，石田绕吾庐。渠流引溪渌，既耕亦可渔。

芳辰视庭户，嘉木春已敷。儿童识所务，争把种树书。

新醅泼瓮盎，邻叟时一呼。酣歌击瓦缶，夕阳在桑榆。

作者简介：（1346—1426）明僧。浙江山阴人，字南洲，俗姓陆。出家于普济寺。研习佛经，旁通儒学，工诗文。洪武二十二年召为僧录司右讲经。永乐初为右善世，曾被诬左迁。仁宗时乞居南京报恩寺养老。有《雨轩集》。